open-index/open-wikipedia-markdown huggingface dataset:
Φραγκίσκος

Το όνομα Φραγκίσκος μπορεί να αναφέρεται:

## Εκκλησία
*Φραγκίσκος της Ασίζης (1181-1226)
*Πάπας Φραγκίσκος, ο τωρινός Πάπας.

## Αυτοκράτορες
*Φραγκίσκος Α´ της Αγίας Ρωμαϊκής Αυτοκρατορίας, (1708-1765)
*Φραγκίσκος Β´, Άγιος Ρωμαίος Αυτοκράτορας, (1768-1735)
*Φραγκίσκος Ιωσήφ Α΄ της Αυστρίας (1830-1916)

## Βασιλείς της Γαλλίας
*Φραγκίσκος Α΄ της Γαλλίας (1494-1547)
*Φραγκίσκος Β΄ της Γαλλίας (1544-1560)

## Έλληνες μέχρι το 1821
*Σπύρος Φραγκίσκος, πολιτικός στην περίοδο της Ελληνικής Επανάστασης.

## Κόμητες & Πρίγκιπες
*Φραγκίσκος της Βουρβόνης-Βαντόμ (1470-1495) , κόμης , Γάλλος ευγενής.
*Φραγκίσκος των Βουρβόνων, κόμης του Ανγκιάν (1519-1546).
*Φραγκίσκος του Κοντί, (1558-1614), πρίγκιπας
*Φραντζέσκο Μοροζίνι, δόγης (1619-1694)
*Φραγκίσκος Λουδοβίκος του Κοντί, (1664-1709) πρίγκιπας
*Λουδοβίκος Φραγκίσκος Α' του Κοντί, (1717-1796) πρίγκιπας.
*Λουδοβίκος Φραγκίσκος Ιωσήφ του Κοντί (1734-1814)
*Φραγκίσκος δε Πάουλα (1794-1865) δούκας του Κάδιθ.
*Φραγκίσκος Α´ της Ισπανίας (1822-1902) σύζυγος της βασίλισσας.

## Δούκες
*Φραγκίσκος Α´ Ατσαϊόλι, δούκας των Αθηνών, (15ος αιώνας).
*Φραγκίσκος Α´ της Βρετάνης, (1414-1450)
*Φραγκίσκος Β´ της Βρετάνης, (1433-1488)
*Φραγκίσκος Α´ Σφόρτσα (1401-1466), δούκας του Μιλάνου
*Φραγκίσκος Α´ της Λωρραίνης (1517-1545)
*Φραγκίσκος Β´ της Λωρραίνης (1572-1632)
*Φραγκίσκος Α´ των Μεδίκων, (1541-1587)
*Νικόλαος Φραγκίσκος της Λωρραίνης, (1612-1670)
*Φραγκίσκος της Σαξονίας-Κοβούργου-Ζάαλφελντ (1750-1806).
*Φραγκίσκος Κάρολος, αρχιδούκας της Αυστρίας (1802-1878)
*Φραγκίσκος Φερδινάνδος της Αυστρίας (1863-1914)

## Βασιλείς διαφόρων περιοχών
*Φραγκίσκος Α´ των δύο Σικελιών (1777-1830)
*Φραγκίσκος Β´ των δύο Σικελιών (1836-1894)

## Ονόματα και ονομασίες από την ίδια ρίζα
* Σαν Φρανσίσκο, πόλη των ΗΠΑ.
* Φρανσίσκο Φράνκο, Ισπανός δικτάτορας. (1892-1975).
* Φραντσέσκο Κοσίγκα, Ιταλός πολιτικός. (1928-2010)
* Κώστας Φραντζέσκος, Έλληνας ποδοσφαιριστής. (1969)
* Φραντσέσκο Τόττι, Ιταλός ποδοσφαιριστής. (1976)
Αναλαμάνγκα

Η **Αναλαμάνγκα** (μαλαγασικά: Analamanga) είναι μια από τις τέσσερις περιφέρειες της Επαρχίας Ανταναναρίβο, Μαδαγασκάρη. Πρωτεύουσα είναι η Ανταναναρίβο. Έχει έκταση 17.445 τ.χλμ. και πληθυσμό 5.370.900 κατοίκων (2004) με πυκνότητα 138 κατοίκων ανά τ.χλμ. 

## Γεωγραφία
Η Αναλαμάνγκα βρίσκεται κεντρικά της Μαδαγασκάρης και βορειοανατολικά της Ανταναναρίβο. Συνορεύει στα βορειοδυτικά με τη Μπονγκολάβα, στα κεντρο-δυτικά με την Ιτάσι, στα νοτιοδυτικά με την Βακινακαράτρα, στα βόρεια με τη Μπετσιμπόκα και στα ανατολικά με την Αλαότρα-Μανγκόρο. Έχει έκταση 17.445 τ.χλμ.

## Δήμοι
thumb|right|250px|Οι 19 δήμοι της Ανταναναρίβο

Η Αναλαμάνγκα διαιρείται σε 7 δήμους:

2. Αμποχιντρατρίμο  
4. Αντζοζορόμπε 
5. Ανκαζόμπε 
6. Ανταναναρίβο-Ατσιμοντράνο 
7. Ανταναναρίβο-Αβαραντράνο 
8. Ανταναναρίβο-Ρενιβοχίτρα
16. Μαντζακαντριάνα

## Μεταφορές
[thumb|right|250px|Το [Διεθνές Αεροδρόμιο του Ιβάτο]]

Το τοπικό αεροδρόμιο είναι το Διεθνές Αεροδρόμιο του Ιβάτο, που βρίσκεται στην Ανταναναρίβο. 

## Δείτε επίσης
* Περιφέρειες της Μαδαγασκάρης

## Παραπομπές


## Εξωτερικοί σύνδεσμοι
* 

Κατηγορία:Περιφέρειες της Μαδαγασκάρης
Κατηγορία:Ανταναναρίβο
Αθηνά και Μαρσύας (Μουσεία Βατικανού)

Η **Αθηνά και ο Μαρσύας** ήταν μπρούτζινο σύμπλεγμα αγαλμάτων του Μύρωνα που ήταν στημένο στην Ακρόπολη. Μαρμάρινο αντίγραφό του φιλοξενείται στα Μουσεία του Βατικανού.

## Περιγραφή
Το πρωτότυπο ήταν χάλκινο. Η Αθηνά με περικεφαλαία κρατάει δόρυ στο αριστερό, ενώ με το δεξί αφήνει να πέσει ο δίαυλος στη γη. Ο Μαρσύας έντρομος κάνει μια κίνηση πισωπατώντας.

## Πηγές
* Ranuccio Bianchi Bandinelli; Enrico Paribeni, L'arte dell'antichità classica. Grecia, Torino, UTET Libreria, 1986. ISBN 88-7750-183-9.
* Nicola Bonacasa (a cura di), Lo stile severo in Grecia e in Occidente : aspetti e problemi, Roma, L'Erma di Bretschneider, 1995. ISBN 9788870628821.
* Carlo Bertelli; Antonella Coralini; Andrea Gatti, La storia dell’arte : dalle origini all’età carolingia, Milano, Edizioni scolastiche Bruno Mondadori, 2010. ISBN 978-88-424-4664-4.
* Pierluigi De Vecchi ed Elda Cerchiari, I tempi dell'arte, volume 1, Bompiani, Milano 1999. ISBN 88-451-7107-8

Κατηγορία:Γλυπτά στα Μουσεία του Βατικανού
Κατηγορία:Αρχαία ελληνικά αγάλματα
Μουσικός θίασος με ντέφι (αρχαιολογικό μουσείο Νάπολης)

Ο **Μουσικός θίασος με ντέφι** είναι πολύχρωμο ψηφιδωτό του Διοσκουρίδη του Σαμίου. 
## Ιστορικό του ευρήματος
Στην αρχαιότητα το ψηφιδωτό ήταν αρχικά τοποθετημένο στη Σάμο, από όπου ξηλώθηκε και μεταφέρθηκε στην Έπαυλη του Κικέρωνα στην Πομπηία. Εκεί βρέθηκε στις 8 Φεβρουαρίου 1763 και μεταφέρθηκε στο Εθνικό Αρχαιολογικό Μουσείο της Νάπολι, όπου και φιλοξενείται σήμερα. 
## Περιγραφή
Φέρει την υπογραφή του καλλιτέχνη. Περιγράφει μια απλή σκηνή μουσικών. Βρισκόμαστε σε έναν δρόμο έξω από ένα σπίτι στη Ρώμη. Μπροστά στον άσπρο τοίχο του σπιτιού παίζουν τέσσερις μουσικοί. Πρωταγωνιστής φαίνεται να είναι ένας που χτυπάει το ντέφι. Φοράει χιτώνα, μανδύα και κοντομάνικη φανέλα. Στα πόδια σανδάλια. Συνοδεύεται από έναν δεύτερο που κρούει τα κύμβαλα. Φοράει παρόμοια ρούχα με κάποιες διαφορές στα χρώματα και τις αποχρώσεις. Πίσω από αυτόν είναι τοποθετημένος ένας αυλιστής που είναι μακιγιαρισμένος ως γυναίκα. Το πρόσωπο είναι μακιγιαρισμένο άσπρο, τα καστανά μαλλιά είναι στεφανωμένα με την ταινία των αρχαίων Ελλήνων ποιητών σε χρυσή απόχρωση. Η επιδερμίδα του λαιμού και των χεριών είναι φυσικού χρώματος. Τα μανίκια και ο χιτώνας είναι καφετί και γκρι. Η συνοδεία ολοκληρώνεται με ένα μικρό αγοράκι, παιδάκι - δούλο.

Το ψηφιδωτό παριστάνει μια σκηνή από την κωμωδία του Μενάνδρου, «Θεοφορούμεναι».

## Πηγές

* 
* 
## Εξωτερικοί σύνδεσμοι
* Παρουσίαση του ψηφιδωτού από το Μουσείο

Κατηγορία:Ψηφιδωτά
Κατηγορία:Εκθέματα στο Εθνικό Αρχαιολογικό Μουσείο της Νάπολι
Κατηγορία:Πομπηία
Θέση επιφυλακής

Η **θέση επιφυλακής** (αγγλικά: guard) είναι μία θέση μάχης στο έδαφος όπου ο ένας από τους δύο μαχόμενους, αυτός που είναι με την πλάτη στο έδαφος, έχει περιτυλίξει με τα πόδια του τον κορμό του άλλου. Στο μαχητικό άθλημα *γκράπλινγκ* (πάλη υποταγής) θεωρείται πλεονεκτική θέση διότι από αυτήν μπορεί να επιχειρηθεί κάποια λαβή πνιγμού ή εξάρθρωσης, την ίδια στιγμή που η προτεραιότητα του από πάνω μαχητή είναι να μεταβεί σε μια καλύτερη θέση, διαδικασία γνωστή ως *passing the guard*. Σε αγώνες ΜΜΑ ή γενικότερα σε μάχη σώμα με σώμα είναι εφικτό να γίνουν χτυπήματα από τον επάνω μαχητή ακόμη και αν ο ασκείται κάποιος έλεγχος από τον από κάτω. 
Υπάρχουν διάφορες μορφές *επιφυλακής* με τα δικά τους θετικά και αρνητικά χαρακτηριστικά. 

Κατηγορία:Πολεμικές τέχνες
Ιτάσι

Η **Ιτάσι** (μαλαγασικά: Vakinaknaratra) είναι μια από τις τέσσερις περιφέρειες της Επαρχίας Ανταναναρίβο, Μαδαγασκάρη. Πρωτεύουσα είναι η Μιαριναρίβο. Έχει έκταση 6.993 τ.χλμ. και πληθυσμό 643.000 κατοίκων (2004) με πυκνότητα 91.9 κατοίκων ανά τ.χλμ.

## Γεωγραφία
Η Ιτάσι βρίσκεται κεντρικά της Μαδαγασκάρης και της Ανταναναρίβο. Συνορεύει στα βόρεια με τη Βακινανκαράτρα, στα βορειοδυτικά με την Μπονγκολάβα και στα βορειοανατολικά με την Αναλαμάνγκα. Έχει έκταση 6.993 τ.χλμ. 

## Προέλευση του ονόματος
Η Ιτάσι πήρε το όνομά της από τη Λίμνη Ιτάσι, την τρίτη μεγαλύτερη της χώρας.

## Δήμοι
thumb|right|250px|Οι 19 δήμοι της Ανταναναρίβο

Η Ιτάσι διαιρείται σε 3 δήμους:

12. Αριβονιμάμο 
17. Μιαριναρίβο 
18. Σοαβιναντριάνα

## Μεταφορές
[thumb|right|250px|Το [Διεθνές Αεροδρόμιο του Ιβάτο]]

Το τοπικό αεροδρόμιο είναι το Διεθνές Αεροδρόμιο του Ιβάτο, που βρίσκεται στην Ανταναναρίβο. 

## Δείτε επίσης
* Περιφέρειες της Μαδαγασκάρης

## Παραπομπές


## Εξωτερικοί σύνδεσμοι
* 

Κατηγορία:Περιφέρειες της Μαδαγασκάρης
Κατηγορία:Ανταναναρίβο
Μπονγκολάβα

Η **Μπονγκολάβα** (μαλαγασικά: Bongolava) είναι μια από τις τέσσερις περιφέρειες της Επαρχίας Ανταναναρίβο, Μαδαγασκάρη. Πρωτεύουσα είναι η Τσιροανομαντίντι. Έχει έκταση 16.821 τ.χλμ. και πληθυσμό 235.000 κατοίκων (2004) με πυκνότητα 14 κατοίκων ανά τ.χλμ.

## Γεωγραφία
Η Ιτάσι βρίσκεται κεντρικά της Μαδαγασκάρης και δυτικά της Ανταναναρίβο. Συνορεύει στα νότια με τη Βακινανκαράτρα, στα νοτιοανατολικά με την Ιτάσι, στα βόρεια με τη Μπετσιμπόκα, στα δυτικά με τη Μενάμπε και στα βορειοδυτικά με τη Μελάκι. Έχει έκταση 16.821 τ.χλμ.

## Δήμοι
thumb|right|250px|Οι 19 δήμοι της Ανταναναρίβο

Η Μπονγκολάβα διαιρείται σε 2 δήμους:

15. Φενοαριβόμπε 
19. Τσιροανομαντίντι

## Μεταφορές
[thumb|right|250px|Το [Διεθνές Αεροδρόμιο του Ιβάτο]]

Το τοπικό αεροδρόμιο είναι το Διεθνές Αεροδρόμιο του Ιβάτο, που βρίσκεται στην Ανταναναρίβο. 

## Δείτε επίσης
* Περιφέρειες της Μαδαγασκάρης

## Παραπομπές


## Εξωτερικοί σύνδεσμοι
* 

Κατηγορία:Περιφέρειες της Μαδαγασκάρης
Κατηγορία:Ανταναναρίβο
Γκέρχαρντ Ρόντενβαλντ

Ο **Γκέρχαρντ Μάρτιν Καρλ Ρόντενβαλντ** (γερμανικά: *Gerhart Martin Karl Rodenwaldt*, 1886-1945) υπήρξε Γερμανός κλασικός αρχαιολόγος. 

## Βιογραφία
Γεννήθηκε στις 16 Οκτωβρίου 1886 στο Γκρούνεβαλντ του Βερολίνου. Γυμνάσιο πήγε στο Βερολίνο και μετά σπούδασε κλασική αρχαιολογία, φιλολογία και ιστορία της τέχνης από το 1904 στο Πανεπιστήμιο του Βερολίνου. Συνέχισε τις σπουδές του στη Χαϊδελβέργη και Χάλε, όπου αναγορεύτηκε διδάκτωρ το 1908. Περιηγήθηκε τη Μεσόγειο με υποτροφία του Γερμανικού αρχαιολογικού ινστιτούτου και μελέτησε το παλάτι της Τιρύνθου. Επέστρεψε στην πατρίδα του και αναγορεύτηκε καθηγητής (Habilitation) στο Πανεπιστήμιο του Γκίσεν. Διορίστηκε γενικός διευθυντής του Γερμανικού ινστιτούτου στο Βερολίνου και οργάνωσε την ανάπτυξη των αρχαιολογικών επιχειρήσεων στο εξωτερικό. Διετέλεσε καθηγητής πανεπιστημίου στο Βερολίνου. Αναγορεύτηκε τιμητικός διδάκτωρ των πανεπιστημίων της Αθήνας και της Σόφιας.

Έδωσε τέλος στη ζωή του στις 27 Απριλίου 1945 στο Λίχτενφέλντε του Βερολίνου.

## Παραπομπές


## Πηγές
* Herbert Bloch: *Gerhard Rodenwaldt (1886–1945)*. In: *Eikasmós* 4, 1993, S. 305–310. pdf
* Klaus Junker: Rodenwaldt, Gerhart. In: Neue Deutsche Biographie (NDB). Band 21, Duncker & Humblot, Berlin 2003, S. 698 f.
* Esther Sophia Sünderhauf: *„Am Schaltwerk der deutschen Archäologie“ – Gerhart Rodenwaldts Wirken in der Zeit des Nationalsozialismus.* In: *Jahrbuch des Deutschen Archäologischen Instituts.* Bd. 123, 2008, S. 283–362.

Κατηγορία:Γερμανοί αρχαιολόγοι
Κατηγορία:Αυτόχειρες
Επαρχία Αντσιρανάνα

Η **Αντσιρανάνα** (μαλαγασικά: *Antsiranana*) είναι μια από τις έξι επαρχίες της Μαδαγασκάρης. Πρωτεύουσα είναι η Ανταναναρίβο. Έχει έκταση 43.406 τ.χλμ. και πληθυσμό 1.188.425 κατοίκων (2001).

## Γεωγραφία
Η Αντσιρανάνα βρίσκεται βορειοανατολικά της Μαδαγασκάρης. Συνορεύει στα νοτιοδυτικά με την Μαχατζάνγκα και στα νοτιοανατολικά με την Τοαμασίνα. Έχει έκταση 43.406 τ.χλμ.

## Περιφέρειες
Η Αντσιρανάνα διαιρείται σε 2 περιφέρειες:

## Πόλεις
*Ανταλάχα
*Αντάπα
* Αντσιραμπαζάχα
*Αντσιρανάνα
* Αμπάντζα
* Αμπιλόμπε
* Βοεμάρ
* Νόσι Μπε
* Σαμπάβα

## Μεταφορές
[thumb|right|250px|Το [Αεροδρόμιο του Αρρασάρτ]]

Το τοπικό αεροδρόμιο είναι το Αεροδρόμιο του Αρρασάρτ, που βρίσκεται κοντά στην Αντσιρανάνα.  

## Δείτε επίσης
* Αντσιρανάνα
* Επαρχίες της Μαδαγασκάρης

## Παραπομπές


Κατηγορία:Επαρχίες της Μαδαγασκάρης
Μαργκαρέτε Μπίμπερ

Η **Μαργκαρέτε Μπίμπερ** (γερμ. *Margarete Bieber*, 1879-1978) ήταν Γερμανο-Αμερικανίδα καθηγήτρια πανεπιστημίου και η πρώτη γυναίκα καθηγήτρια κλασικής αρχαιολογίας στη Γερμανία.

## Βιογραφία
Γεννήθηκε στις 31 Ιουλίου 1879 στο Σόνλαου της Δυτικής Πρωσίας. Ο πατέρας της ήταν εύπορος μυλωνάς. Σχολείο πήγε στο Βερολίνο, και μετά σπούδασε στα πανεπιστήμια του Βερολίνου και της Βόννης, όπου αναγορεύτηκε διδάκτωρ. Αξιοσημείωτο είναι ότι καθ' όλη τη διάρκεια της φοιτητικής της διαμονής δεν ήταν φοιτήτρια, αλλά «επισκέπτης», αφού την εποχή εκείνη οι γυναίκες απαγορευόταν να σπουδάζουν. Περιόδευσε στη Μεσόγειο και επέστρεψε στη Γερμανία. Ξανά επισκέφτηκε την Αθήνα το 1914 και στη συνέχεια τη Ρώμη. Με την έκρηξη του Β΄ Παγκοσμίου Πολέμου επέστρεψε στη Γερμανία και εργάστηκε ως νοσοκόμα στον ερυθρό σταυρό. Διορίστηκε καθηγήτρια στο πανεπιστήμιο του Βερολίνου και του Γκίσεν. Εκεί διετέλεσε διευθύντρια του Αρχαιολογικού Ινστιτούτου. Λόγω της εβραϊκής της καταγωγής συκοφαντήθηκε από τους Ναζί και απολύθηκε το 1933. Αναγκάστηκε να αποδημήσει στην Αμερική, όπου συνέχισε την ακαδημαϊκή της σταδιοδρομία. Το 1940 έλαβε την Αμερικάνικη υπηκοότητα.

Απεβίωσε στις 25 Φεβρουαρίου 1978 στο Κοννέκτικατ.

## Δημοσιεύσεις
* *Das Dresdener Schauspielrelief. Ein Beitrag zur Geschichte des tragischen Kostüms und der griechischen Kunst*. Dissertation, Universität Berlin 1907
**Die Denkmäler zum Theaterwesen im Altertum*. Habil.-Schrift, Universität Gießen 1919
* *Griechische Kleidung*. 1928
**Entwicklungsgeschichte der griechischen Tracht*. 1967

## Παραπομπές


## Πηγές
* L. B. Warren; Rolf Winkes: *Bibliography of the works of Margarete Bieber. For her 90th birthday July 31, 1969*. New York 1969.
* Rolf Winkes: *Margarete Bieber zum 95. Geburtstag*. In: *Gießener Universitätsblätter* 1 (1974), S. 68–75.
* *Addenda to the bibliography of the works of Margarete Bieber*. In: *[[American Journal of Archaeology]]* 79 (1975), S. 147–148.
* E. B. Harrison: *Margarete Bieber, 1879–1978*. In: *American Journal of Archaeology* 82 (1978), S. 573–575.
* Larissa Bonfante: 'Margarete Bieber*. In: *Gnomon* 51 (1979), S. 621–624.
* Larissa Bontange: *margarete Bieber (1879–1978). An Archaeologist in Two Worlds.* In: Claire Richter (Hrsg.): *Women as Interpreters of the Visual Arts, 1820–1979*. London 1981, S. 239–274.
* H. G. Buchholz: *Margarete Bieber, 1879–1978. Klassische Archäologin*. In: *Gießener Gelehrte in der ersten Hälfte des 20. Jahrhunderts*. Marburg 1982, 58–73.
* Larissa Bonfante: *Archäologin in zwei Welten. Margarete Bieber, Vorreiterin für die Emanzipation der Frau in der Altertumswissenschaft*. In: *Antike Welt* 28 (1997), S. 178.
* Eva-Maria Felschow: *Schwieriger Anfang, jähres Ende und ein Neubeginn in der Ferne. Das Schicksal der Margarete Bieber*. In: Horst Carl u. a. (Hrsg.): *Panorama 400 Jahre Universität Giessen''. Societäts-Verl., Frankfurt 2007 = c 2007, ISBN 978-3-7973-1038-5, S. 278–283.

 
Κατηγορία:Γερμανοί αρχαιολόγοι
Κατηγορία:Αμερικανοί αρχαιολόγοι
Κατηγορία:Άνθρωποι από τη Δυτική Πρωσία
Ένας ευαίσθητος ληστής

Το **Ένας ευαίσθητος ληστής** σε στίχους του Νίκου Γκάτσου και μουσική Μάνου Χατζιδάκι είναι ελληνικό τραγούδι. Τραγουδήθηκε σε πρώτη εκτέλεση από τον Γιώργο Ρωμανό το 1966 στο άλμπουμ "Μυθολογία" και ακολούθησαν εκτελέσεις από τους Νένα Βενετσάνου, Αλκίνοο Ιωαννίδη, Παύλο Παυλίδη, Βασίλη Παπακωνσταντίνου, Γιάννη Χαρούλη, Δήμητρα Γαλάνη, Ξανθίππη Καραθανάση, Μανώλη Μητσιά, Πασχάλη Τερζή, Τζίμη Πανούση και άλλους ερμηνευτές. Οι στίχοι του Γκάτσου είναι μεταγραφή από κείμενο του συγγραφέα Ευγενίου Ο'Νηλ και συγκεκριμένα από το έργο *Ταξίδι μακριάς μέρας μεσα στη νύχτα* (*Long Day's Journey Into Night*, 1941) αλλά με σημαντικές προσθήκες από τον στιχουργό. Η εκτέλεση της Δήμητρας Γαλάνη έγινε επίσης κατά τη δεκαετία του '60, δεν κυκλοφόρησε όμως σε δίσκο πριν το 1983, σε συλλογή με τίτλο *30 σπάνιες ερμηνείες 1955 - 1965*.
## Παραπομπές


Κατηγορία:Τραγούδια του 1966
Κατηγορία:Τραγούδια του Μάνου Χατζιδάκι
Μαρία Κυράτζα

Η **Κυράτζα Μαρία** (βουλγαρικά: *Кераца-Мария*, 1348 - 1404) ήταν κόρη του Βούλγαρου τσάρου Ιβάν Αλεξάνδρου από τον οίκο των Σισμάν και της δεύτερης συζύγου του Θεοδώρας. Γεννήθηκε το 1348 στην πατρίδα της και απεβίωσε το 1404 στη Θράκη. Υπήρξε σύζυγος του Ανδρονίκου Δ', Αυτοκράτορα της Βυζαντινής Αυτοκρατορίας.

## Στο πλευρό του Ανδρονίκου Δ΄
Στις 17 Αυγούστου 1355 η μόλις επτάχρονη Μαρία αποφασίστηκε να νυμφευτεί το συνομήλικό της διάδοχο-συναυτοκράτορα, για πολιτικούς λόγους. Για να συναφθεί όμως ένας τέτοιος αρραβώνας και γάμος απαραίτητη ήταν η έγκριση από το Πατριαρχείο Κωνσταντινούπολης, οπότε χρειάστηκε ειδική συνοδική απόφαση, ώστε να υπάρχει και η συγκατάθεση της Εκκλησίας. Έτσι, το Πατριαρχείο ευλόγησε το συνοικέσιο, αφού γίνεται προς κοινό όφελος των χριστιανών. Η επιχειρούμενη βέβαια βυζαντινοβουλγαρική συμμαχία δεν τελεσφόρησε, με αποτέλεσμα το 1364 να οδηγηθούν τα κράτη σε ένοπλη σύγκρουση.
Αργότερα, το 1373, την εντοπίζουμε έγκλειστη σε φυλακή μαζί με τον επαναστατημένο Ανδρόνικο και το μικρό γιο τους, Ιωάννη, οι οποίοι τιμωρήθηκαν με -μερική, τελικά- τύφλωση εξαιτίας του αποτυχημένου πραξικοπήματος του Ανδρονίκου. Πρώτα φυλακίζονται στον Πύργο του Ανεμά και στη συνέχεια στη Μονή Καυλέως, συνολικά τρία έτη. Η απόδραση έρχεται ως επακόλουθο των καλών σχέσεων του σφετεριστή με τους Γενουάτες, αλλά επίσης είναι αξιομνημόνευτη η διαρκής φροντίδα της Μαρίας προς τους πάσχοντες οφθαλμολογικά άντρες, το σύζυγο και το γιο, που θεραπεύονται χάρη και σε κάποια αλοιφή από τους Γενοβέζους. Το 1376, λοιπόν, ακολουθεί τον Ανδρόνικο στο Παλάτιον, όντες οι δυο τους πλέον το αυτοκρατορικό ζεύγος (για τα επόμενα τρία χρόνια), μιας και ο σύζυγος της Μαρίας είχε καταλάβει την εξουσία εκδιώκοντας τον πατέρα και το μικρότερο αδελφό του.

## Μετά το θάνατο του Ανδρονίκου Δ΄
Ο αιφνίδιος θάνατος (1985) του πρωτότοκου γιου του Ιωάννη Ε' αναγκάζει τη χήρα του, πλέον, Μαρία να αναλάβει την προστασία του γιού της και επίδοξου διαδόχου Ιωάννη Ζ'. Όταν ο τελευταίος αποσύρεται εξαναγκαστικά στη Σηλυβρία, ως τιμωρία για την πραξικοπηματική κατάληψη της Κωσταντινούπολης για μερικούς μήνες το 1390, τον ακολουθεί εκεί, όμως την περίοδο 1399-1402 επανέρχεται στην Πόλη με το γιο της που αντικαθιστά προσωρινά το Μανουήλ. Τελικά κείρεται μοναχή και πεθαίνει λίγο μετά το 1404.

## Παραπομπές


## Βιβλιογραφία
* Π.Κατσώνη, Μια επταετία κρίσιμων γεγονότων (1366-1373)

Κατηγορία:Βούλγαροι ευγενείς
Κατηγορία:Σύζυγοι Βυζαντινών Αυτοκρατόρων
Κατηγορία:Οίκος του Σρατσιμίρ
Κατηγορία:Βουλγάρες πριγκίπισσες
Αποξυόμενος

Ο **Αποξυόμενος** είναι εξαίσιο έργο αρχαίας ελληνικής γλυπτικής τέχνης. Αντίγραφά του φιλοξενούνται σε διεθνή μουσεία και στολίζουν δημόσιους και ιδιωτικούς χώρους ανά τον κόσμο. Το πρότυπο ήταν ανδριάντας φιλοτεχνημένος από τον γλύπτη Λύσιππο και αναπαριστά έναν αθλητή την στιγμή που, κατά τη συνήθη τακτική, σκουπίζει την σκόνη, το λάδι και τον ιδρώτα από το δέρμα του χρησιμοποιώντας την στλεγγίδα.

Κατηγορία:Αρχαία ελληνικά αγάλματα
Ηρακλής του Λύσιππου

Ο Ηρακλής του Λύσιππου είναι αρχαίο άγαλμα από τις πιο φημισμένες απεικονίσεις του ημίθεου Ηρακλή.

## Περιγραφή
Πιθανόν αντιγράφηκε υπό μεγέθυνσή από κάποιον Γλυκώνα για τα Λουτρά του Καρακάλλα στη Ρώμη.

## Χρονολόγηση
Το αντίγραφο αυτό ανακτήθηκε το 1546 και το αυθεντικό άγαλμα από τον Λύσιππο χρονολογείται περίπου τον 4ο π.Χ. αιώνα.

Κατηγορία:Εκθέματα στο Εθνικό Αρχαιολογικό Μουσείο της Νάπολι
Λυσιππου
Κατηγορία:Αρχαία ελληνικά αγάλματα
Αγελάδας

Ο **Αγελάδας** (αναφέρεται και ως **Γελάδας**) υπήρξε σημαντικός αρχαίος Έλληνας γλύπτης καταγόμενος από το Άργος.  

## Βιογραφία
Ο Αγελάδας άνθισε στα 520-480 π.Χ. Υπήρξε δάσκαλος του Φειδία, Μύρωνα και του Πολύκλειτου, των τριών μεγάλων γλυπτών του 5ου αιώνα π.Χ..

## Έργα του
Ο Αγελάδας διακρίθηκε στην χαλκοπλαστική. Δυστυχώς κανένα από τα έργα του δε σώθηκε και τα γνωρίζουμε μόνο από μαρτυρίες. Ανάμεσα στα άλλα, αναφέρονται αγάλματα αθλητών, μια σύνθεση με το άρμα, τα άλογα, τον ηνίοχο και τον ολυμπιονίκη αρματοδρόμο. Οι τρεις ανδριάντες του ολυμπιονικών χρονολογούνται στα 520-508 π.Χ. Στον Αγελάδα αποδίδεται επίσης ένα αναθηματικό δώρο στους Δελφούς που χρονολογείται στο πρώτο τέταρτο του 5ου αιώνα π.Χ. Ήταν μια άλλη πολυπρόσωπη σύνθεση που παρίστανε γυναίκες και άλογα, το αφιέρωσαν οι πολίτες του Τάραντα στους Δελφούς.

Έργα του είναι ο Δίας στην Μεσσήνη, και ο Ηρακλής Αλεξίκακος στην Αθήνα. Το πιο γνωστό έργο του ήταν το χάλκινο άγαλμα του Δία Ιθωμάτα (η ονομασία από το μεσσηνιακό φρούριο Ιθώμη, στην ακρόπολη του οποίου υπήρχε ιερό του θεού). Το άγαλμα αυτό φαίνεται ότι απεικονίζεται σε μεσσηνιακά νομίσματα και παριστάνει τον Δία να βαδίζει και να έχει πάνω στο απλωμένο αριστερό του χέρι έναν αετό, ενώ στο υψωμένο δεξί του χέρι κρατάει τον κεραυνό, έτοιμος να τον εκσφενδονίσει.

## Αναφορές


## Πηγές
* 
*Εγκυκλοπαίδεια Μαλλιάρης Παιδεία 2005
*Thesaurus Linguae Graecae

Κατηγορία:Αρχαίοι Έλληνες γλύπτες
Λοΐκ Ρεμί

Ο **Λοΐκ Ρεμί** (γεννημένος στις 2 Ιανουαρίου 1987) είναι ένας Γάλλος διεθνής ποδοσφαιριστής που αγωνίζεται στην Ισπανία, για λογαριασμό της Χετάφε, δανεικός από τη Λας Πάλμας. Ο Ρεμί κατά βάση αγωνίζεται σε ρόλο κεντρικού επιθετικού, αλλά μπορεί να αγωνίζεται και στις πτέρυγες και ως δεύτερος επιθετικός. Ο Ρεμί έχει περιγραφεί από τον προπονητή του Ντιντιέ Ντεσάν ως "ένας νεαρός διεθνής που είναι γρήγορος και δυνατός με τεράστιες δυνατότητες".

Γεννημένος στο Ριλιέ-λα-Παπ, στη περιοχή του Ρον, ο Ρεμί ξεκίνησε την καριέρα του αγωνιζόμενος σε μια τοπική ομάδα νέων της γενέτειράς του Λυών. Το 1999, μετακόμισε στη μεγαλύτερη ομάδα της πόλης, Ολιμπίκ Λυών, όπου και πέρασε έξι χρόνια στις ακαδημίες της ομάδας. Το 2005, προβιβάστηκε στην πρώτη ομάδα και πάλεψε για να καθιερωθεί σε διαστημα τριών σεζόν υπό τις οδηγίες των προπονητών Ζεράρ Ουγιέ και Αλαίν Περέν. Το 2008, πήγε με τη μορφή δανεισμού στην ΡΚ Λανς και, μετά από ένα επιτυχημένο πέρασμα, αποκτήθηκε από την ΟΖΚ Νις ενόψει της σεζόν 2008–09. Με τη Νις, ο Ρεμί αντεπεξήλθε με επιτυχία στον ρόλο του προωθημένου επιθετικού πετυχαίνοντας παραπάνω από 25 τέρματα στα δύο χρόνια παρουσίας του με την ομάδα. Το 2010, έχοντας προκαλέσει το ενδιαφέρον αρκετών ομάδων από τη Γαλλία και όχι μόνο, ο Ρεμί τελικά κατέληξε στην υπερασπίστρια του τίτλου Μαρσέιγ υπογράφοντας πενταετές συμβόλαιο. Η μεταγραφή αρχικά "πάγωσε" λόγω επιπλοκών στις ιατρικές εξετάσεις στις οποίες υποβλήθηκε. Στις 13 Ιανουαρίου 2013, ο συμπαίκτης του Ρεμί, Τζόι Μπάρτον, ανέφερε ότι ο Λοΐκ είχε συμφωνήσει να συνεχίσει την καριέρα του στη Νιούκασλ Γιουνάιτεντ. Το ποσό στο οποίο συμφωνήθηκε η μεταγραφή του ανήλθε στα £8.3 εκατομμύρια, ενώ ο παίκτης θα υπέγραφε ειδικό συμβόλαιο το οποίο θα του απέφερε, συνολικά, ένα ποσό κατά πολύ μεγαλύτερο του μισθού του στη Μαρσέιγ.

Ο Ρεμί είναι πρώην διεθνής με την Εθνική Γαλλίας U-20 και την Εθνική Γαλλίας U-21. Πλέον αγωνίζεται με την ανδρική ομάδα έχοντας σημειώσει την πρώτη του συμμετοχή τον Ιούνιο του 2009 απέναντι στη Νιγηρία την περίοδο κατά την οποία προπονητής ήταν ο Ρεϊμόν Ντομενέκ. Ο Ρεμί πέτυχε το πρώτο του τέρμα με την εθνική ομάδα της χώρας του τον Οκτώβριο του 2010 απέναντι στη Ρουμανία με τον Λοράν Μπλαν ως νέο προπονητή της ομάδας.

## Τίτλοι
### Ομάδα
**[[Ολιμπίκ Λυών|Λυών]]**
* Λιγκ 1: 2006–07, 2007–08
* Γαλλικό Σούπερ Καπ: 2007

**[[Ολιμπίκ Μαρσέιγ|Μαρσέιγ]]**
* Λιγκ Καπ Γαλλίας: 2010–11
* Γαλλικό Σούπερ Καπ: 2011

## Παραπομπές



Κατηγορία:Γάλλοι ποδοσφαιριστές
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Ολιμπίκ Μαρσέιγ
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές Κουίνς Παρκ Ρέιντζερς
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές ΟΝ Λας Πάλμας
Κατηγορία:Ποδοσφαιριστές Κρίσταλ Πάλας ΦΚ
Κατηγορία:Ποδοσφαιριστές Πριμέρα Ντιβιζιόν
Άουγκουστ Φρίκενχαους

Ο **Άουγκουστ Φρίκενχαους** (γερμ. *August Frickenhaus*, 1882-1925) υπήρξε Γερμανός αρχαιολόγος.

## Βιογραφία
Γεννήθηκε στις 10 Νοεμβρίου 1882 στο Έλμπερφελντ από γονείς μορφωμένους. Γυμνάσιο πήγε στη γενέτειρά του. Σπούδασε ιστορία της αρχαιότητας, κλασική αρχαιολογία και φιλολογία στα Πανεπιστήμια της Βόνης, Βιέννης και Βερολίνου. Αναγορεύτηκε διδάκτωρ με μια μελέτη περί των τειχών της αρχαίας Αθήνας. Περιηγήθηκε την Ελλάδα με υποτροφία του Γερμανικού Αρχαιολογικού Ινστιτούτου. Έλαβε μέρος στις αρχαιολογικές ανασκαφές της Τίρυνθας και της Μιλήτου. Μελέτησε τους αρχαιολογικούς χώρους του Αρέτσου και της Αργολίδας. Επέστρεψε στη Γερμανία το 1911 και διορίστηκε στο Πανεπιστήμιο του Βερολίνου, και στο Στρασβούργο το 1913. Αφοσιώθηκε στη μελέτη της αρχαίας ελληνικής αγγειογραφίας και κεραμικής. Αρρώστησε ενώ ασχολείτο με την τέχνη της αρχαίας ελληνικής θεατρικής σκηνής.

Απεβίωσε μετά από μακρά ασθένεια στις 18 Μαΐου 1925 στο Μεντρίσιο της Ιταλίας.

## Παραπομπές


## Πηγές
* Georg Karo: *August Frickenhaus †*. In: *[[Γνώμων (περιοδικό)|Gnomon]]* 1, 1925, S. 181–184.
* Eberhard Thomas: *Adolf Frickenhaus 1882–1925.* In: Reinhard Lullies, Wolfgang Schiering (Hrsg.): *Archäologenbildnisse. Porträts und Kurzbiographien von Klassischen Archäologen deutscher Sprache.* Mainz 1988, S. 216–217, ISBN 3-8053-0971-6.

Κατηγορία:Γερμανοί αρχαιολόγοι
BJ

Η συντομογραφία λατινικών χαρακτήρων **BJ** ή **Bj**  (στην αγγλική γλώσσα προφέρεται μπι-τζέι) μπορεί να αναφέρεται:

*Ως **BJ**

## Γεωγραφικοί προσδιορισμοί
*Στο Μπενίν χώρα της δυτικής Αφρικής κατά ISO 3166-2 και WMO
*Στο Πεκίνο (Bejing), πρωτεύουσα της Κίνας
**Ως .bj, στον top-level domain κωδικό για το Μπενίν στο διαδίκτυο.
## Άλλες χρήσεις
*Στην πεολειχία (Blow Job), σεξουαλική πρακτική.
*Στους Bubble Jet εκτυπωτές, τεχνολογία της Canon
*Στο Μπλακ τζακ (Blackjack), παιχνίδι τράπουλας.
Πόπολη

thumb|250px|Το όρος Βέρνο (ή ''Βίτσι''), το βόρειο γεωγραφικό όριο της ιστορικής περιοχής της Πόπολης.
thumb|250px|Το όρος Κορησός (ή ''Γάβρος''), μέρος του ορεινού συγκροτήματος του Άσκιου, το νότιο γεωγραφικό όριο της περιοχής της Πόπολης.
thumb|250px|Γενικός Χάρτης της Κεντρικής Ευρώπης της Αυστροουγγρικής Αυτοκρατορίας του 1887. Αναφέρει στο πάνω μέρος του χάρτη, δίπλα από την λίμνη της Καστοριάς, την περιοχή Πόπολη (Popole).

Η **Πόπολη** είναι ιστορική περιοχή της Δυτικής Μακεδονίας, μεταξύ της πόλης της Καστοριάς και της Κλεισούρας.

## Γεωγραφία
Η περιοχή περιέχει τους οικισμούς που είναι τοποθετημένοι στα βόρεια και ανατολικά της λίμνης της Καστοριάς, στους νότιους πρόποδες τους όρους Βέρνο (Βίτσι) και στους βόρειους πρόποδες του όρους Άσκιο (Σινιάτσικο). Από τα χωριά που ανήκουν σήμερα στην Περιφερειακή Ενότητα Καστοριάς, περιλαμβάνονται οι οικισμοί στην βόρεια παραλίμνια ζώνη, όπως η Χλόη, το Κεφαλάρι, η Βυσσινιά, η Οξυά, το Τοιχιό, η Μεταμόρφωση, το Ποιμενικό, ο Μελισσότοπος, ο Σταυροπόταμος, στην ανατολική πεδινή πλευρά της λίμνης, η Πολυκάρπη, το Μαυροχώρι, η Βασιλειάδα, η Βέργα, η Λιθιά, ο Άγιος Νικόλαος, η Κορησός, και στη νοτιοανατολική πλευρά και ανατολικά του ρέματος *Γκιόλι*, οι οικισμοί Αμπελόκηποι και Μηλίτσα. Από τα χωριά που ανήκουν σήμερα στην Π.Ε. Φλώρινας, περιλαμβάνονται οικισμοί που γεωγραφικά ανήκουν στους νότιους πρόποδες του όρους Βέρνου, όπως το Ποιμενικό, η Περικοπή, και σπανιότερα οι οικισμοί ανατολικά του δημοτικής ενότητας Αμυνταίου.

## Σημειώσεις
* Στο βιβλίο *Αναφορές της Γεωλογικής Εταιρίας της Γαλλίας* (γαλλικά: *Mémoires de la Société géologique de France)* με έτος έκδοσης το 1844, ο Γάλλος γεωλόγος Αύγουστος Βικενέλ (Auguste Viquesnel) αναφέρεται στην ύπαρξη οικισμού με την ονομασία *Μπομπολιέ* (γαλλικά:  *Bombolié*) στην αριστερή πλευρά του δρόμου του άξονα της Κορησού με τον Μελισσότοπο, που ταυτίζεται γεωγραφικά με τον Σταυροπόταμο Καστοριάς και του οποίου η παλαιότερη γνωστή ονομασία είναι Μπομπόκι.

## Δείτε επίσης
* Κορέστια, ιστορική περιοχή στα δυτικά της Πόπολης.
* Καστανοχώρια, ιστορική περιοχή στα νότια σύνορα της Π.Ε. Καστοριάς με της Π.Ε. Κοζάνης.

## Παραπομπές


Κατηγορία:Ιστορικές περιοχές της Ελλάδας
Κατηγορία:Ιστορία της Καστοριάς
Κατηγορία:Ιστορία της Φλώρινας
Δημήτριος Καψάσκης

Ο **Δημήτριος Καψάσκης** (Αθήνα, 29 Ιανουαρίου 1909 - 27 Δεκεμβρίου 1993) ήταν Έλληνας ιατροδικαστής.

## Βιογραφικά στοιχεία
Γεννήθηκε στην Αθήνα και ήταν γιος του Αντωνίου Καψάσκη. Σπούδασε νομικά στην Αθήνα και το Παρίσι και μετεκπαιδεύτηκε στο Λονδίνο, το Εδιμβούργο, τη Νέα Υόρκη και το Παρίσι. Μεταξύ άλλων υπηρέτησε ως εκπαιδευόμενος στο FBI και την Scotland Yard. Υπήρξε επιμελητής της Ιατρικής σχολής του Παρισιού (1938). 

Σύμφωνα με μία αναφορά ενός δικτύου κατασκόπων προς τη βρετανική SOE, την περίοδο της Κατοχής έδρασε ως μέλος μιας οργάνωσης δημιουργημένης από Γερμανούς για να παγιδεύει Έλληνες αντιστασιακούς. Το 1943 εισήλθε στην ιατροδικαστική υπηρεσία Αθηνών και το 1957 έγινε προϊστάμενός της, θέση την οποία διατήρησε μέχρι και την πτώση της Χούντας των Συνταγματαρχών. Το 1952 διορίστηκε καθηγητής στη σχολή Αστυνομίας Πόλεων. Ως ιατροδικαστής πρωταγωνίστησε σε σημαντικές υποθέσεις όπως αυτές του Παγκρατίδη, του Στέφανου Σαράφη, του Σωτήρη Πέτρουλα, του Νικηφόρου Μανδηλαρά, του Γρηγόρη Λαμπράκη και της Ευγενίας Νιάρχου. Για τον χειρισμό του σε αυτές τις υποθέσεις έχει κατακριθεί όπως και για τη συνεργασία του με την Χούντα.

Είχε συγγράψει βιβλία σχετικά με το αντικείμενο της ιατροδικαστικής και είχε τιμηθεί με ελληνικά και ξένα παράσημα. Μέρος του αρχείου του φυλάσσεται στο Ελληνικό Λογοτεχνικό και Ιστορικό Αρχείο (ΕΛΙΑ-ΜΙΕΤ).

Ήταν παντρεμένος με την Ειρήνη Μαύρου (απεβίωσε το 1985), με την οποία είχαν αποκτήσει δύο παιδιά.

Απεβίωσε σε ηλικία 84 ετών και κηδεύτηκε από τον ιερό ναό Αγίων Θεοδώρων στο Πρώτο Νεκροταφείο Αθηνών στις 28 Δεκεμβρίου 1993.

## Παραπομπές


## Βιβλιογραφία

*

Κατηγορία:Έλληνες ιατροδικαστές
Κατηγορία:Έλληνες συνεργάτες της ναζιστικής Γερμανίας
Ζαν Ζοζέφ Μαρί Αντουάν ντε Βίττε

Ο **Ζαν Ζοζέφ Αντουάν ντε Βίττε** (γαλ. *Jean-Joseph-Marie-Antoine Baron de Witte*, 1808-1889) υπήρξε Βέλγος κλασικός αρχαιολόγος, επιγραφικός και νομισματολόγος. 
## Βιογραφία
Γεννήθηκε στις 24 Φεβρουαρίου 1808 στην Αμβέρσα. Έζησε και διέτριψε στο Παρίσι. Διετέλεσε μέλος της Πρωσικής Ακαδημίας Επιστημών, από το 1844 μέλος της Ακαδημίας των Επιγραφών και Καλών Γραμμάτων, και από το 1871 μέλος της Βαυαρικής Ακαδημίας των Επιστημών. 

Απεβίωσε στις 30 Ιουλίου 1889 στο Παρίσι.

## Συγγράμματα
* Συνέγραψε από κοινού με τον Σαρλ Λενορμάν το τετράτομο έργο *Élite des monuments céramographiques* (1837-1861)
* Δημοσίευσε το *Descriptions de vases peints et de bronzes antiques* (1837-38)
* Έγραψε και δημοσίευσε επίσης πολλά συγγράμματα στα τεύχη του Γερμανικού Αρχαιολογικού Ινστιτούτου

## Παραπομπές


## Πηγές
* Schriftenverzeichnis in: *Revue numismqtique* 7 (1889), S.&nbsp;597–601
* Christa Kirsten (Hrsg.): *Die Altertumswissenschaften an der Berliner Akademie. Wahlvorschläge zur Aufnahme von Mitgliedern von F.A. Wolf bis zu G. Rodenwaldt.* Akademie-Verlag, Berlin&nbsp;1985 (Studien zur Geschichte der Akademie der Wissenschaften der DDR, Band&nbsp;5), S.&nbsp;75.

## Εξωτερικοί σύνδεσμοι
* Βιογραφία και βιβλιογραφία
* Σύντομο βιογραφικό σημείωμα

Κατηγορία:Βέλγοι
Κατηγορία:Νομισματολόγοι
Κατηγορία:Βέλγοι αρχαιολόγοι
Γιουτύραννος

Ο **Yutyrannus huali** είναι ένα μεγάλο είδος θηριόποδου δεινόσαυρου το οποίο καλυπτόταν με πούπουλα. Ανακαλύφθηκε στη περιοχή Liaoning στη βόρεια Κίνα και έζησε 125 εκατομμύρια χρόνια πριν. Σύμφωνα με εκτιμήσεις το μήκος του έφτανε τα 10 μέτρα και είχε βάρος 1 τόνου, γεγονός που το καθιστά το μεγαλύτερο γνωστό ζώο που καλυπτόταν από πούπουλα. Όπως και τα άλλα μέλη της οικογένειάς του ήταν σαρκοφάγος. Ανήκει στην ίδια υπεροικογένεια με τον τυραννόσαυρο. Μέχρι σήμερα έχουν βρεθεί τρεις πλήρεις σκελετοί.

Σύμφωνα με τους ειδικούς, το παχύ στρώμα πούπουλων λειτουργούσε ως μόνωση αλλά δεν αποκλείουν το γεγονός να αποτελούσε καμουφλάζ ή να έπαιζε ρόλο επίδειξης. Λόγω του μεγάλου βάρους του, ο Y. huali δεν θα μπορούσε να πετάξει.

## Παραπομπές


Κατηγορία:Τυραννοσαυρίδες
Έθνη της Ευρώπης, υπερασπιστείτε τα ιερότερα αγαθά σας

Το **Έθνη της Ευρώπης, υπερασπιστείτε τα ιερότερα αγαθά σας**  (γερμ.: *Völker Europas, wahrt Eure heiligsten Güter*) είναι έργο του ζωγράφου ιστορικών θεμάτων Χέρμανν Κνάκφους επάνω σε ένα προσχέδιο του Αυτοκράτορα Βίλχελμ Β' της Γερμανίας. Φιλοτεχνήθηκε το έτος 1895 για να γίνει δώρο στον Τσάρο της Ρωσίας Νικόλαο Β'.

## Περιγραφή
Εικονίζεται ο Αρχάγγελος Μιχαήλ ως προστάτης των Γερμανών, ενώ συνοδεύεται από Βαλκυρίες που συμβολίζουν τα έθνη της Ευρώπης. Μαύρα σύννεφα σκεπάζουν απειλητικά τον ουρανό από την Ανατολή, όπου βλέπουμε έναν Βούδα καθισμένο. Πυρκαγιά και κεραυνοί ολοκληρώνουν την απειλητική εικόνα. Στην Δύση όμως, το σύμβολο του χριστιανικού σταυρού λάμπει σαν ήλιος στον ουρανό, εκπέμποντας τις ακτίνες του. Ο Αρχάγγελος Μιχαήλ με τη ρομφαία στο δεξί χέρι στέκει στο ακρωτήρι ενός γκρεμού και δείχνει με το αριστερό προς την πεδιάδα, όπου είναι κτισμένη μια πόλη.

## Ερμηνεία
Ο πίνακας είναι αλληγορική εικόνα με σκοπό να ενώσει τα χριστιανικά έθνη εν όψη του κίτρινου κινδύνου. Οι Βαλκυρίες ερμηνεύονται ως Μαριάννα της Γαλλίας, Γερμάνια, προσωποποίηση της Ρωσίας, Αυστρίας, Βρετανίας, καθώς και μια ανώνυμη γυναίκα.

## Ιστορική τοποθέτηση
Ο Αυτοκράτορας Βίλχελμ Β' έστειλε τον πίνακα στον Τσάρο της Ρωσίας με την έκκληση, να περιορίσει τις επιδράσεις της Ανατολής, και ιδιαίτερα την αναστολή του κινδύνου που θα ενέκυπτε από την εξέγερση του Κινέζικου λαού υποκινούμενου από τους Ιάπωνες. Ο Τσάρος έδειξε ικανοποιημένος με τον πίνακα. Λίγα χρόνια αργότερα, ο Βίλχελμ Β' έβγαλε τον περίφημο λόγο του (*Να μην υπάρξει ίκτος!*, *Pardon wird nicht gegeben!*) για την Εξέγερση των Μπόξερ.

## Παραπομπές


## Εξωτερικοί σύνδεσμοι
* Φωτογραφία του έργου 
* Φωτογραφία του έργου στο DHM
* www.uni-hamburg.de/Japanologie (PDF; 470&nbsp;kB)

Κατηγορία:Γερμανικοί πίνακες
Γκούναρ Νίλσεν (ποδοσφαιριστής)

Ο **Γκούναρ Νίλσεν**, γεννήθηκε 7 Οκτωβρίου 1986) είναι διεθνής ποδοσφαιριστής από τις Νήσους Φερόες που αγωνίζεται ως τερματοφύλακας στην ισλανδική ΦΧ Χάφναρφιορδουρ.

## Καριέρα σε συλλόγους
Γεννημένος στο Τόρσχαβν, ο Νίλσεν αποκτήθηκε από την Μπλάκμπερν Ρόβερς ενάντι ενός "μικρού" αλλά άγνωστου ποσού στις 2 Ιουλίου 2007 από την ΜΚ Φρεμ. Ο Νίλσεν, ο οποίος δοκιμαζόταν από τους Ρόβερς από τον Μάιο, δήλωσε στην ιστοσελίδα της ομάδας: "Είμαι πολύ χαρούμενος - είναι μια μεγάλη ευκαιρία για μένα να βελτιωθώ.
"Είμαι χαρούμενος που ο προπνητής και το τεχνικό επιτελείο πιστεύουν σε μένα και δεν θα τους απογοητεύσω." 
Μετακόμισε στην Μάδεργουελ της Σκωτσέζικης Πρέμιερ Λιγκ με την μορφή δανεισμού για έξι μήνες στις 8 Αυγούστου 2008. Επέστρεψε στην Μπλάκμπερν στις 30 Δεκεμβρίου 2008. Υπέγραψε στην Μάντσεστερ Σίτι συμβόλαιο διάρκειας διόμισι ετών, και λίγο αργότερα μετακόμισε στην ομάδα της Κόνφερενς Νάσιοναλ Ρέξαμ ως δανεικός. Πραγματοποίησε το ντεμπούτο του σε μια ήττα με 1–0 από την Χίστον στις 28 Μαρτίου. Υπήρξαν υποψίες πως είχε τραυματιστεί στον αντίχειρα στη διάρκεια αγώνα με αντίπαλο την Όξφορντ Γιουνάτεντ τον Απρίλιο, κάτι που σήμαινε πως επέστρεφε στην Μάντσεστερ Σίτι για να υποβληθεί σε ιατρικές εξετάσεις, για να επιβεβαιώσουν τελικά τις αρχικές εκτιμήσεις.

Ο Νίλσεν πραγματοποίησε το ντεμπούτο του στην Πρέμιερ Λιγκ στις 24 Απριλίου 2010 περνώντας ως αλλαγή στην θεση του τραυματία Σέι Γκίβεν στο 76ο λεπτό του "ντέρμπι" της Σίτι με αντίπαλο την Άρσεναλ. Ως αποτέλεσμα ο Νίλσεν έγινε ο πρώτος ποδοσφαιριστής από τις Νήσους Φερόες που αγωνίστηκε στην Πρέμιερ Λιγκ. Το καλοκαίρι του 2010, υπέγραψε ανανέωση συμβολαίου με την Μάντσεστερ Σίτι που διαρκεί μέχρι το 2012.

Μετακινήθηκε στην ομάδα της League One Τρανμίρ Ρόβερς με την μορφή δανεισμού μέχρι τον Ιανουάριο του 2011 στις 23 Ιουλίου 2010. Πραγματοποίησε το ντεμπούτο του με την Τρανμίρ σε μια ήττα με 2–1 από την Όλνταμ Αθλέτικ στις 7 Αυγούστου, Μετά τον τραυματισμό του σε διεθνή αγώνα, έμεινε εκτός μάχης για περίπου τρεις μήνες, πριν επιστρέψει στην πρώτη ομάδα της Τρανμίρ τον Δεκέμβριο του 2010.

## Διεθνής Καριέρα
Ο Νίλσεν πραγματοποίησε το ντεμπούτο του με την Εθνική Νήσων Φερόε ξεκινώντας βασικός σε μια νίκη με 2–1 απέναντι στην Ισλανδία στις 22 Μαρτίου 2009.

## Παραπομπές


## Πηγές
* 

## Εξωτερικοί σύνδεσμοι

* Προφίλ από την Boldklubben Frem 

Κατηγορία:Ποδοσφαιριστές των Νήσων Φερόε
Κατηγορία:Ποδοσφαιριστές Μάντσεστερ Σίτι
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μπλάκμπερν Ρόβερς
Κατηγορία:Ποδοσφαιριστές Τρανμίρ Ρόβερς
Κατηγορία:Ποδοσφαιριστές Εθνικής Νήσων Φερόε
Κατηγορία:Ποδοσφαιριστές Εθνικής Νήσων Φερόε Κ21
Κατηγορία:Ποδοσφαιριστές Ρέξαμ ΦΚ
Κατηγορία:Ποδοσφαιριστές Μάδεργουελ ΦΚ
Κατηγορία:Ποδοσφαιριστές Μπολντκλούμπεν Φρεμ
Κατηγορία:Ποδοσφαιριστές Χάβναρ Μπόλτφελαγκ
Κατηγορία:Ποδοσφαιριστές Νάσιοναλ Λιγκ (αγγλικό ποδόσφαιρο)
Κατηγορία:Ποδοσφαιριστές Στγιάρναν
Ιστορικό Λαογραφικό Οικομουσείο Αιγάλεω

αριστερά|200px|μικρογραφία|Η πρόσοψη του μουσείου "Ι.Λ.Ο.Α."Το **Ιστορικό Λαογραφικό Οικομουσείο Αιγάλεω** ιδρύθηκε το 2009 από τον πρώην υποψήφιο δήμαρχο της πόλης, δημοτικό σύμβουλο και επί σειρά ετών πρόεδρο του "Συλλόγου Κρητών" Γιάννη Περράκη. Στεγάζεται σε δυο παλιές προσφυγικές κατοικίες, με οκτώ συνολικά αίθουσες, κατάλληλα διαμορφωμένες, στις οποίες εκτίθενται σπάνια αντικείμενα και οικοσκευές, από την προσωπική συλλογή του ιδρυτή.

Στα εσωτερικά εκθέματα περιλαμβάνονται: Αργαλειός, Υφαντική, Ραπτική, Επιπλοποΐα, Τσαγκαράδικο, χαλκουργείο (σιδηρουργείο), ξυλόφουρνος, γεωργικά εργαλεία (αλέτρια, βολόσυρος κ.α.), πάμπολλα οικιακά-κουζινικά σκεύη, τζάκι παραδοσιακό-μαγεργιό, ρακοκάζανο (αποστακτήριο), πατητήρι σταφυλιών, παλαιά όπλα, σαμάρι μεταφοράς μεγάλου πυροβόλου, προσωπικά αντικείμενα μακαριστού Μητροπολίτη Ηλείας Αντωνίου, συγγράμματα ιστορικής σημασίας, βιβλία παλαιάς εκτύπωσης, ελληνικά καρτ-ποστάλ που χρονολογούνται από το 1900, φωτογραφίες, σπάνια συλλεκτικά αντικείμενα, δίσκοι (πλάκες) βινυλίου 33, 45 και 78 στροφών, γραμμόφωνα, ραδιόφωνα, λατέρνα κ.λ.π.

Στον προαύλιο χώρο υπάρχει πλήρως διαμορφωμένος κήπος με σπάνια δένδρα, φυτά και λουλούδια, παραδοσιακό πηγάδι (πραγματική και όχι εικονική εγκατάσταση) και εργαλεία αγροτικής απασχόλησης.

Το μουσείο, το οποίο είναι αποκλειστικά αυτοχρηματοδοτούμενο, διοργανώνει διάφορες εκδηλώσεις, συμμετέχει σε εκθέσεις, ενώ δέχεται προγραμματισμένες επισκέψεις για μαθητές σχολείων, για τους οποίους, μαζί με τους συνοδούς καθηγητές, πραγματοποιείται ξενάγηση.
## Πηγές
* Η ιστοσελίδα του μουσείου

## Παραπομπές


Ιστορικο Λαογραφικο Οικομουσειο Αιγαλεω
Αιγαλεω
Ιστορικο Λαογραφικο Οικομουσειο Αιγαλεω
Πρωτάθλημα πετοσφαίρισης Α' εθνικής κατηγορίας γυναικών 1983-1984

Το **[[Πρωτάθλημα Ελλάδας πετοσφαίρισης γυναικών|πρωτάθλημα Α' Εθνικής βόλεϊ γυναικών]] της περιόδου 1983−84**, ήταν το δεύτερο Εθνικό πρωτάθλημα στην ιστορία της διοργάνωσης. Διεξήχθη με τη συμμετοχή οκτώ ομάδων σε δύο φάσεις. Στην Α' φάση οι ομάδες αγωνίστηκαν σε δύο γύρους των επτά αγώνων. Στη δεύτερη φάση χωρίστηκαν σε δύο γκρουπ για τις θέσεις 1−4 και 5−8 και έδωσαν άλλους έξι αγώνες μεταφέροντας ολόκληρη τη βαθμολογία από την Α' φάση. Πρωταθλητής αναδείχθηκε εύκολα για πρώτη φορά στην ιστορία του ο Φιλαθλητικός Θεσσαλονίκης.

## Α' φάση
**Βαθμολογία**

## Β' φάση
Οι ομάδες χωρίστηκαν σε δύο γκρουπ και έδωσαν άλλους έξι αγώνες. Όλα τα αποτελέσματα και η βαθμολογία της Α' φάσης μεταφέρθηκαν στη Β' φάση. 

**Βαθμολογία**

## Πηγές
* Αθλητική Ηχώ 11/5/1984 σελ. 6
* Αθλητική Ηχώ 15/5/1984 σελ. 2
* Αθλητική Ηχώ 19/5/1984 σελ. 3
* Αθλητική Ηχώ 21/5/1984 σελ. 2, 3

Κατηγορία:Α1 εθνική κατηγορία πετοσφαίρισης γυναικών
Κατηγορία:Πετοσφαίριση το 1983
Κατηγορία:Πετοσφαίριση το 1984
Χρυσά κύπελλα από το Βαφειό της Λακωνίας

Τα δύο **χρυσά κύπελλα από το Βαφειό της Λακωνίας** που φιλοξενούνται στο Εθνικό Αρχαιολογικό Μουσείο με αριθμό καταλόγου 1758 και 1759 αντίστοιχα είναι αρχαιολογικά ευρήματα της Μυκηναϊκής εποχής.
## Ιστορικό της εύρεσης
Τα κύπελλα βρέθηκαν σε αρχαιολογικές ανασκαφές του Χρήστου Τσούντα το 1888.
## Περιγραφή
Είναι κατασκευασμένα από χρυσό με έκτυπες ανάγλυφες απεικονίσεις. Το ένα κύπελλο περιγράφει την αιχμαλωσία τριών ταύρων με δίχτυ, κατά την οποία τραυματίζονται οι δύο θαρραλέοι κυνηγοί. Το δεύτερο κύπελλο αφηγείται σε τρεις σκηνές την αιχμαλωσία ταύρου με θηλιά στο πόδι, η οποία αφηγείται από δεξιά προς τα αριστερά.
## Ερμηνεία
Οι σκηνές παριστάνουν σύλληψη ταύρου, που ίσως να σχετίζεται με τον μύθο της Πασιφάης και τα μινωικά ταυροκαθάψια. Ίσως η σύλληψη του ταύρου να γινόταν για θρησκευτικούς σκοπούς ή οι σκηνές τους να επαναλαμβάνονταν στον αγωνιστικό χώρο. Τα ιερά ζώα εκτός από το ότι ήταν μεγαλόσωμα και άγρια, είχαν και μεγάλα και μυτερά κέρατα, πολύ επικίνδυνα για τους θηρευτές τους. Αυτό μαρτυρεί και το δραματικό σκηνικό που δείχνει έναν από τους κυνηγούς να τινάζεται από τον ταύρο στον αέρα.

## Χρονολόγηση
Πρόκειται για πολύτιμα έργα Μυκηναϊκής εποχής του 16ου - 15ου αιώνα π.Χ. που ίσως να κατασκευάστηκαν στην Πελοπόννησο. Τοιχογραφία με παρόμοια εικόνα στόλιζε το ανάκτορο της Κνωσού.

## Πηγές
* 
* 

Κατηγορία:Εθνικό Αρχαιολογικό Μουσείο Αθηνών
Κατηγορία:Ιστορία της Λακωνίας
Κατηγορία:Αρχαιολογικά ευρήματα στη Λακωνία
Μουσείο Μικρασιατικού Πολιτισμού Αιγάλεω

To **Μουσείο Μικρασιατικού Πολιτισμού** εδρεύει στο Αιγάλεω και είναι μια δημιουργία του τοπικού Πολιτιστικού Συλλόγου Μικρασιατών "*Οι Νέες [[Αϊβαλί|Κυδωνίες]]*", σε συνεργασία με το δήμο της πόλης. Σκοπό του έχει τη στέγαση, διαφύλαξη και διάδοση της πλούσιας ιστορίας του μικρασιατικού πολιτισμού και την ενημέρωση του κοινού.

Το μουσείο εγκαινιάσθηκε επίσημα, στις 17 Οκτωβρίου 2010 και από την 1η Δεκεμβρίου του ίδιου έτους, λειτούργησε για τους επισκέπτες. Φιλοξενεί πολλά κειμήλια, φωτογραφίες, έγγραφα, βιβλία, λευκά είδη κ.λ.π. που αποτελούν δωρεές Μικρασιατών τόσο του Αιγάλεω, όσο και της υπόλοιπης Ελλάδας.

Από το 2012, το μουσείο οργανώνει σειρά εκδηλώσεων και δραστηριοτήτων, με έμφαση στη διάδοση του Μικρασιατικού Πολιτισμού σε σχολεία της περιοχής.

## Πηγές
* Τοπική εφημερίδα Αιγάλεω, φύλλο 304, Απρίλιος 2012, σελ. 11
* Η ιστοσελίδα του συλλόγου Μικρασιατών Αιγάλεω

## Παραπομπές


Μουσειο Μικρασιατικου Πολιτισμου
Μουσειο Μικρασιατικου Πολιτισμου
Μικρασιατικου Πολιτισμου
Κατηγορία:Μικρασιατικός Ελληνισμός
Sylloge Rufiniana

Η αποκαλούμενη **Sylloge Rufiniana** (**Ρουφινιανή Συλλογή**) είναι μια υποτιθέμενη / θεωρούμενη συλλογή των τριανταοκτώ επιγραμμάτων του ποιητή Ρουφίνου που βρίσκονται ανάμεσα στα επιγράμματα του πέμπτου βιβλίου της Παλατινής Ανθολογίας. Εικοσιοκτώ από αυτά βρίσκονται και στην Ανθολογία του Πλανούδη, ενώ πέντε από αυτά τα επιγράμματα του Ρουφίνου βρίσκονται και στο Appendix Barberino - Vaticana.

Στην Παλατινή Ανθολογία (αλλά ούτε και αλλού) δεν υπάρχει ρητή ένδειξη που να παραπέμπει σε «Ρουφινιανή Συλλογή» και η ύπαρξή της πιθανολογείται από τους μελετητές, μια υπόθεση που αν και δεν μπορεί να αποδειχθεί, είναι γενικά παραδεκτή. Για το λόγο αυτό συνήθως αναφέρεται ως υποτιθέμενη, θεωρούμενη ή αποκαλούμενη Ρουφινιανή Συλλογή («so-called» - «αποκαλούμενη» στα αγγλικά, «la cosiddetta» στα ιταλικά, «supposed» - «υποτιθέμενη» στα αγγλικά), ενώ μελετητές δεν παραλείπουν να εκφράζουν και περιφραστικά την αμφιβολία για την ύπαρξή της (π.χ. «se veramente ne esisteva una» - «αν πράγματι υπήρχε».

Πρόταση για ύπαρξη μιας Sylloge Rufiniana έγινε σε δημοσίευση του Marcus Boas to 1914 με ομώνυμο τίτλο. Tα ποιήματα που θεωρούνται ότι περιλαμβάνονται στη συλλογή αυτή είναι αυτά τα οποία στην Παλατινή Ανθολογία αποδίδονται στον Ρουφίνο, 39 επιγράμματα που βρίσκονται ανάμεσα στα επιγράμματα V.2-V.103

## Αναφορές


Κατηγορία:Παλατινή Ανθολογία
Ιράντζα

Το **Νησί Ιράντζα** (μαλαγασ. *Nosy Iranja*) είναι ένα νησί της Μαδαγασκάρης στην Επαρχία Αντσιρανάνα και στην Περιφέρεια Ντιάνα.

## Γεωγραφία
Η Ιράντζα βρίσκεται βορειοδυτικά της Μαδαγασκάρης και δυτικά της Αντσιρανάνα. Έχει βλάστηση σχεδόν παντού, με εξαίρεση τα νοτιοδυτικά. Τα βουνά βρίσκονται κεντρικά και νοτιοδυτικά. Βρίσκεται σε γεωγραφικές συντεταγμένες . Το νερό του νησιού είναι καθαρό, τόσο που μπορεί κανείς να δει τον βυθό της θάλασσας από την επιφάνειά της. Είναι επίσης ιδανικό μέρος για καταδύσεις. Έχει πολύ ωραίες παραλίες με λευκή άμμο.

Το σχήμα του μοιάζει με το γράμμα "Τ".

## Πανίδα
Το νησί Ιράντζα είναι πλούσιο σε χελώνες. Έτσι ονομάστηκε «Νησί της Χελώνας». Υπάρχουν επίσης πολλά θαλασσινά πουλιά.

Ιραντζα
Ιραντζα
Τάγγιση

**Τάγγιση** είναι το φαινόμενο της οξείδωσης των λιπών (συνήθως ακόρεστα λιπαρά διασπώνται προς κορεσμένα) και των ελαίων από το οξυγόνο της ατμόσφαιρας. Η οξείδωση οφείλεται σε ή επιταχύνεται από παράγοντες όπως φως (βοηθούν στο σχηματισμό ελεύθερων ριζών), θερμότητα (επιταχύνει την αντίδραση), οξυγόνο (απαραίτητο για τη διάδοση της αλυσιδωτής αντίδρασης των ελευθέρων ριζών), ένζυμα (οδηγούν στον σχηματισμό λιπαρών οξέων), αλλά και καταλυτών όπως ιόντα σιδήρου, χαλκού, καθώς και υπεροξειδικών ενώσεων. 

Το αποτέλεσμα είναι ο σχηματισμός υπεροξειδίων, λιπαρών οξέων, αλδεϋδών κετονών. Τα προϊόντα αυτά έχουν συνήθως δυσάρεστη οσμή και γεύση. Επίσης το αλλοιωμένο προϊόν μπορεί να προκαλέσει ερεθισμούς, αλλεργίες και γενικά δυσάρεστες παρενέργειες.

Οι ελεύθερες ρίζες που σχηματίζονται λόγω τάγγισης σχηματίζονται επίσης στα λίπη του σώματος και προσβάλουν τα συστατικά του κυττάρου προκαλώντας αλλοιώσεις (DNA, μεμβράνες, πρωτεΐνες κλπ).

## Πηγές
*Dormandy T. L., 1980. Free-radical reaction in biological systems. Αnnals of the Royal College of Surgeons of England Τομ. 62, Σελ. 188-194.

Κατηγορία:Λιπίδια
Κατηγορία:Χημικές αντιδράσεις
Κατηγορία:Επιστήμη τροφίμων
Κατηγορία:Συντήρηση τροφίμων
Αντιοξειδωτικά

[μικρογραφία|Δομή του αντιοξειδωτικού [γλουταθειόνη]]
Με τον όρο **αντιοξειδωτικά** αναφερόμαστε στις φυσικές ουσίες που περιέχονται στα τρόφιμα, οι οποίες δεσμεύουν τις ελεύθερες ρίζες στον οργανισμό, αλλά και στα πρόσθετα (χημικά ή φυσικά) που περιέχονται σε τρόφιμα του εμπορίου με συνήθη σκοπό τη συντήρησή τους.

Αντιοξειδωτικές είναι οι ουσίες οι οποίες παρεμποδίζουν την οξείδωση πρώτων υλών όπως λίπη , έλαια , αρώματα , βιταμίνες, κ.α. Είναι πρόσθετα καλλυντικών και τροφίμων. Ένα καλό αντιοξειδωτικό πρέπει να είναι σταθερό, δηλαδή είναι οι ουσίες που είναι ωφέλιμες (μας κάνουν καλό), εμποδίζουν την οξείδωση (καταστροφή) των κυττάρων.

Η καθημερινή πρόσληψη αντιοξειδωτικών μπορεί να συμβάλει στην πρόληψη των καρδιαγγειακών παθήσεων, ενώ μειώνει τον κίνδυνο θρομβώσεων, μειώνοντας τη συσσώρευση αιμοπεταλίων.

## Παραπομπές



Κατηγορία:Φυσιολογία
Μάνος Τσιλιμίδης

Ο **Μάνος Τσιλιμίδης** (Αθήνα, 28 Μαρτίου 1958) είναι Έλληνας δημοσιογράφος, συγγραφέας, στιχουργός και παρουσιαστής του ραδιοφώνου.

Αρχικά ασχολήθηκε με την ηθοποιία μέχρι το 1990. Έγραψε διηγήματα και στίχους. Από το 1986 εργάζεται στο ραδιόφωνο.

Έχει εκδόσει τέσσερα βιβλία:
* *Έχεις φχαριστηθεί ποτέ σου νερό;* (1999 - εκδόσεις ΠΑΤΑΚΗ)
* *Σχεδόν μεταξύ μας* (2001 - εκδ. ΚΑΚΤΟΣ)
* *Μάρκος Βαμβακάρης - Ο Άγιος Μάγκας* (2005 - εκδ. ΚΑΚΤΟΣ)
* *Όταν κρεμάσουν τις όμορφες* (2009 - εκδ. ΚΑΣΤΑΝΙΩΤΗ)
Διηγήματά του έχουν δημοσιευτεί στα λογοτεχνικά περιοδικά: "Το Δέντρο" και "Η Λέξη". Γνωστοί συνθέτες έχουν μελοποιήσει στίχους του.
## Πηγές
* Παρουσίαση του Μάνου Τσιλιμίδη από τις εκδόσεις Καστανιώτη

## Εξωτερικοί σύνδεσμοι
*Ο Μάνος Τσιλιμίδης αποκαλύπτει τις ιστορίες των τραγουδιών του (συνέντευξη στον Κωνσταντίνο Παυλικιάνη για το MusicHeaven)
*Τα τραγούδια του Μάνου Τσιλιμίδη

Κατηγορία:Έλληνες συγγραφείς του 21ου αιώνα
Κατηγορία:Έλληνες στιχουργοί
Κατηγορία:Ραδιοφωνικοί παραγωγοί
Κατηγορία:Έλληνες δημοσιογράφοι του 20ού αιώνα
BI

Η συντομογραφία λατινικών και ελληνικών χαρακτήρων **ΒI** ή **Bi** και **ΒΙ** ή **βι** μπορεί να αναφέρεται:  

## Στη διεθνή ορολογία
Ως **BI**
* Στο Μπουρούντι, χώρα της Αφρικής, κατά ISO 3166-2 
*Στην Αμφιφυλοφιλία (Bisexuality).
* Όρος της Διοίκησης Επιχειρησιακής Απόδοσης, (Business intelligence)
* Στην αρχική ονομασία του FBI (Bureau of Investigations, BI)
**Στο χημικό στοιχείο Βισμούθιο ως **Bi**
**Στη χημική ένωση Τριιωδιούχο βόριο ως **Bi<sub>3</sub>**
**Ως .bi, στον top-level domain κωδικό για το Μπουρούντι στο διαδίκτυο. 
**Ως **bi** στη γλώσσα Μπισλάμα κατά ISO-639-1 
**Ως **bi** ή **βi**, το φανταστικό μέρος ενός μιγαδικού αριθμού.

## Στην ελληνική γλώσσα
*Στις Πινακίδες κυκλοφορίας οχημάτων της Ελλάδας, στα αρχικά γράμματα.
*Ως **,ΒΙ΄** ή **,βι΄** στον αριθμό 2.010 στο ελληνικό σύστημα αρίθμησης
BW

Η συντομογραφία λατινικών χαρακτήρων **BW** ή **Bw** μπορεί να αναφέρεται:

*Ως **BW**
**Στον βιολογικό πόλεμο, (biological warfare).

## Γεωγραφικοί προσδιορισμοί
*Στην Μποτσουάνα χώρα της Αφρικής κατά ISO 3166-2
*Στο Μπανγκλαντές, χώρα κατά WMO.
*Στη Βάδη-Βυρτεμβέργη (Baden-Württemberg) κρατίδιο της Γερμανίας.
**Ως .bw, στον top-level domain κωδικό για την Μποτσουάνα στο διαδίκτυο.